Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektam Grozījumi Ministru kabineta 2004. gada 19. oktobra noteikumos Nr. 876 "Lauku atbalsta dienesta nolikums"** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 18.02.2020.; 05.03.2020.; 16.03.2020.; 25.03.2020. |
|  |  |
| Saskaņošanas dalībnieki | Tieslietu ministrija, Finanšu ministrija, Vides aizasrdzības un reģionālās attīstības ministrija un Latvijas Pašvaldību savienība |
|  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | - |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | 3 | | 4 | | 5 |
|  | Anotācijas I sadaļa | **Tieslietu ministrija**  Projekta anotācijas VII sadaļas 2. punktā attiecībā uz pārvaldes funkcijām un institucionālo struktūru norādīts, ka projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Savukārt projekta anotācijas I sadaļas 2. punktā norādīts, ka nolikums tiek papildināts ar Lauku atbalsta dienesta uzdevumu – uzskaitīt dienesta informācijas sistēmā to naftas produktu daudzumu, kam piemēro samazinātu akcīzes nodokļa likmi vai atbrīvojumu no akcīzes nodokļa, kā arī, ka no projekta tiek svītrots Lauku atbalsta dienesta uzdevums administrēt subsidētās elektroenerģijas nodokļa samazinātās likmes piemērošanu, jo dienests šo uzdevumu vairs neveic. Ņemot vērā minēto, projekta anotācijas VII sadaļas 2. punktā norādītais arguments, ka projekta izpilde neietekmē pārvaldes funkcijas un uzdevumus un ka tās netiek paplašinātas vai sašaurinātas, nesaskan ar projekta būtību, līdz ar to lūdzam konkretizēt projekta anotācijas VII sadaļas 2. punktu. | | Ņemts vērā | | Anotācijas I sadaļa |
|  |  | Ministru kabineta 2004. gada 19. oktobra noteikumi Nr.876 "Lauku atbalsta dienesta nolikums" (turpmāk - Noteikumi Nr.876) 3.19. apakšpunkts pašreiz noteic, ka Lauku atbalsta dienests administrē subsidētās elektroenerģijas nodokļa samazinātās likmes piemērošanu. Savukārt projekta 4. punktā izteiktajā Noteikumu Nr.876 3.19. apakšpunktā noteikts, ka Lauku atbalsta dienests dienesta informācijas sistēmā uzskaita to naftas produktu daudzumu, kam piemēro samazinātu akcīzes nodokļa likmi vai atbrīvojumu no akcīzes nodokļa, attiecīgi grozot sākotnējo normu. Turklāt projekta anotācijā norādīts, ka Noteikumi Nr. 876 tiek papildināti ar minēto uzdevumu. Ievērojot minēto, iesakām precizēt projektu vai tā anotāciju. | | Ņemts vērā | |  |
|  | 3.19. dienesta informācijas sistēmā uzskaita to naftas produktu daudzumu, kam piemēro samazinātu akcīzes nodokļa likmi vai atbrīvojumu no akcīzes nodokļa; | **Finanšu ministrija**  Vienlaikus izsakām priekšlikumu noteikumu projekta 4.punktu izteikt šādā redakcijā: “3.19. dienesta informācijas sistēmā nodrošina naftas produktu, kam piemēro samazinātu akcīzes nodokļa likmi vai atbrīvojumu no akcīzes nodokļa, daudzuma uzskaiti”. | | Ņemts vērā | | 3.19. dienesta informācijas sistēmā nodrošina naftas produktu, kam piemēro samazinātu akcīzes nodokļa likmi vai atbrīvojumu no akcīzes nodokļa, daudzuma uzskaiti; |
|  |  | **Vides aizsardzības un reģionālās attīstības ministrija**  Noteikumu projekta 2.punktā tiek izmantots termins “”dažādu tehnoloģiju kombinācija”. Lai gūtu priekšstatu, par kādām tehnoloģijām iet runa noteikumu projekta kontekstā, lūdzu papildināt noteikumu projekta anotāciju ar atbilstošu skaidrojumu. | | Ņemts vērā.  Papildināta anotācija. | | Lauku atbalsta dienestā ir ieviesta uz multispektrāliem satelītattēliem balstītas monitoringa sistēma platībmaksājumu administrēšanā un projektu pārbaudēs uz vietas.  Efektivizējot pārbaužu procesus, ir uzsākta arī dronu izmantošana lauku bloku precizēšanā un pārbaudēs uz vietas. Līdz ar to nolikumā tiek paredzēta arī attālinātās kontroles izmantošana, veicot atbalsta saņēmēju pārbaudi. |
|  |  | **Tieslietu ministrija**  Projekta 2.punkta paredz grozīt Ministru kabineta 2004.gada 19.oktobra noteikumu Nr.876 "Lauku atbalsta dienesta nolikums" 3.4. apakšpunktu, paredzot, ka, lai nodrošinātu funkciju izpildi, Lauku atbalsta dienests veic valsts un Eiropas Savienības atbalsta pretendentu un saņēmēju plānveida un ārpuskārtas kontroli un pārbaudes, izmantojot dažādu tehnoloģiju kombināciju. Attiecībā uz projektu 2.punktu anotācijā papildus ir norādīts, ka Lauku atbalsta dienestā ir ieviesta uz multispektrāliem satelītattēliem balstītas monitoringa sistēma platībmaksājumu administrēšanā un projektu pārbaudēs uz vietas. Efektivizējot pārbaužu procesus, ir uzsākta arī dronu izmantošana lauku bloku precizēšanā un pārbaudēs uz vietas, līdz ar to nolikumā tiek paredzēta arī attālinātās kontroles izmantošana, veicot atbalsta saņēmēju pārbaudi.  Vēršam uzmanību, ka anotācijā nav skaidrots, vai pastāv, kāda problēma, kāpēc šāds normatīvais regulējums nepieciešams, un nav izvērtēta ietekme uz cilvēktiesībām.  Ņemot vērā minēto, lūdzam anotācijā skaidrot normatīvā regulējuma nepieciešamību, kā arī, paredzot šādu grozījumu, lūdzam izvērtēt regulējuma ietekmi uz cilvēktiesībām (tiesības uz privāto dzīvi (tostarp fizisko personu datu apstrādi), īpašumu, veselību, drošu vidi utt.). | | Ņemts vērā.  Papildināta anotācija. | | Nolikumā tiek paredzēta attālinātās kontroles izmantošana, veicot valsts un Eiropas Savienības atbalsta saņēmēju platību pārbaudi.  Pārbaudes veikšana uz lauka ir laikietilpīgs un dārgs process, turklāt tajā iegūst vienreizēju informāciju par situāciju uz lauka. Kopš 1992. gada Eiropas Komisija ir izstrādājusi alternatīvu pieeju lauksaimniecības zemes gabalu pārbaudei, izmantojot satelītattēlus, kurus nodrošina komerciālie pakalpojumu sniedzēji (piemēram, SPOT, WorldView, PlanetScope) un kas uzņemti dažādos laikos visa gada garumā. Saskaņā ar Eiropas Komisijas Kopīgā pētniecības centra datiem patlaban Eiropas Savienībā vidēji 80 % no pārbaudēm uz lauka veic, izmantojot tālizpēti.  Eiropas Savienības dalībvalstu maksājumu aģentūras 2017. gada maijā parakstīja neoficiālu memorandu, proti, “Maltas deklarāciju”, kurā mudināja Eiropas Komisiju izmantot jaunas tehnoloģijas IAKS vienkāršošanai. Komisija 2017. gada jūnijā ierosināja izmaiņas tiesību aktos , kas ļautu dalībvalstīm no 2018. gada īstenot monitorējošas pārbaudes, izmantojot automatizētus procesus, kuru pamatā ir *Copernicus Sentinel* dati. Regula ļauj izmantot arī citas jaunas tehnoloģijas, piemēram, dronus un ģeolokalizētas fotogrāfijas vai datus, ko ieguvuši citi satelīti, kā papildu pierādījumus, lai pārbaudītu atbilstību saskaņā ar kopējo lauksaimniecības politiku.  Lauku atbalsta dienests platībmaksājumu administrēšanā jau šobrīd izmanto satelītu multispektrālos un radara attēlus, kas sniedz brīvi pieejamu un aktuālu informāciju par deklarētajiem laukiem. Plānots ieviest arī satelītattēlu monitoringa sistēmu platībmaksājumu administrēšanas nākamajā programmēšanas periodā. Efektivizējot platībmaksājumu un projektveidīgo pasākumu administrēšanas procesu, pārbaudēs uz vietas izmanto dronus, lai iegūtu pilnīgu priekšstatu par pārbaudītā lauka vai objekta stāvokli.  Ieviešot digitālās tehnoloģijas, lauku fiziskā apmeklēšana uz vietas tiek aizstāta ar uzņemto satelītattēlu analīzi. Pašreizējais kontroles mehānisms nodrošina 5 procentus no visu saimniecību apsekošanas gada laikā. Savukārt, izmantojot satelītattēlus, tādu saimniecību īpatsvars varētu sasniegt līdz pat 95 procentiem, kurās tiek veikta atbilstības nosacījumu izpildes pārbaude. Tādējādi gan paši lauksaimnieki, gan arī Lauku atbalsta dienests gūtu pilnīgāku priekšstatu par lauksaimnieku pieteiktajām platībām un to faktisko apsaimniekošanu.  Īstenojot monitorējošu pārbaužu pieeju, jaunu informāciju var iegūt jebkurā augšanas sezonas brīdī, tāpēc šādas pieejas īstenošana nodrošina lauksaimniekiem lielākas iespējas koriģēt atbalst pieprasījumus pēc to iesniegšanas. Turklāt maksājumu aģentūras var nosūtīt brīdinājuma ziņojumu lauksaimniekam, dodot tam iespēju veikt koriģējošus pasākumus (piemēram, nopļaut lauku). Tāpēc, īstenojot monitorējošu pārbaužu pieeju, var novērst neatbilstības rašanos, nevis sodīt lauksaimniekus pēc tās konstatēšanas. |
|  |  | **Tieslietu ministrija**  Anotācijās I sadaļas 2. punktā ir norādīts, ka jauno tehnoloģiju izmantošana kontroles procesā neskar personas cilvēktiesības, proti, tiesības uz privāto dzīvi, ņemot vērā, ka satelītattēla izšķirtspēja ir apmēram 10x10 m. Šāda izšķirtspēja nedod iespēju konstatēt attēlā kādu personu, nemaz nerunājot par tās identificēšanu un atpazīšanu. Vēršam uzmanību, ka no anotācijas un projekta 2. punkta izriet, ka tiek paredzēts izmantot dažādas tehnoloģiju kombinācijas, attiecīgi, ne tikai satelītu, bet arī citas tehnoloģijas. Norādām, ka nevar aprobežoties ar vienu no tehniskajām ierīcēm vērtējot ietekmi uz cilvēktiesībām. Tāpat vēršam uzmanību uz to, ka “tiesības uz privāto dzīvi” sevī ietver vairākus aspektus (t.i. personu vārds un uzvārds, datu aizsardzība, personu gods un cieņa, tāpat tiek arī personu garīgā veselība un tiesības uz attīstību, kā arī par daļu no personu privātās dzīves tiek atzītas tiesības dibināt kontaktus ar citiem cilvēkiem). Tāpat norādām, ka minētā rindkopa ir pretrunīga, jo tā norāda, ka jauno tehnoloģiju izmantošana kontroles procesā neskar personas cilvēktiesības, proti, tiesības uz privāto dzīvi. Vēršam uzmanību, ka cilvēktiesības sevī ietver vairākas personu tiesības, kā jau esam norādījuši, ka tehnoloģiju izmantošana skar ne tikai tiesības uz privāto dzīvi, bet arī tiesības uz īpašumu, veselību u.c. Ņemot vērā minēto lūdzam konkretizēt anotāciju. | | Ņemts vērā.  Papildināta anotācija. | | Ar datu apstrādes metodēm satelītattēlus var izmantot automatizētā izmaiņu noteikšanā – skatīties, vai un kad uz lauka ir notikusi aktivitāte, piemēram, vai zālājs ir nopļauts vajadzīgajā termiņā. Ir iespējams arī automātiski noteikt zemes lietojumu – apbūvi, zālājus, mežus, aramzemi (ziemāji vai vasarāji), kā arī augu kultūras, lai tās salīdzinātu ar klientu iesniegtajos pieteikumos norādīto informāciju.  Sentinel satelītu uzņēmumi bija ļoti noderīgi arī plūdu skarto teritoriju noteikšanā – tos var izmantot gan salīdzinot sausuma un plūdu datumus, gan noteikt teritorijas, kuras klāj ūdens. Tāpat šīs tehnoloģijas ļauj identificēt tādu vides aizsardzību prasību pārkāpumus kā meliorācijas sistēmu bojāšana un dabas pieminekļu – dižakmeņu, aizsargājamu koku un aleju – iznīcināšanu.  Jauno tehnoloģiju izmantošana būtiski samazina kontroles procesā uz vietas patērēto laiku, ja nepieciešams apsekot, piemēram, meliorācijas grāvjus, dzērveņu purvus, meža ugunsdzēsības torņus un citas grūti pieejamas teritorijas.  Drona izmantošanas ieguvumi laika izteiksmē ir ievērojami. Piemēram, meliorācijas projektā izrakta grāvja 5 kilometru garumā apsekošana bez drona aizņem 4 līdz 6 stundas, savukārt ar šo lidaparātu – 2 līdz 3 stundas.  Dienests mūsdienu tehnoloģijas izmanto, ņemot vērā Ministru kabineta 2019. gada 13. augusta noteikumi Nr. 368 “Kārtība, kādā veicami bezpilota gaisa kuģu un cita veida lidaparātu lidojumi” noteiktās drošības prasības.  Ministru kabineta 2015. gada 10. martā noteikumi Nr.126 “Tiešo maksājumu piešķiršanas kārtība lauksaimniekiem” un Ministru kabineta 2014.gada 30.septembrī noteikumi Nr.599 “Noteikumi par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020.gada plānošanas periodā” paredz, ka atbalsta pretendents nodrošina iespēju kontroles iestādei – Lauku atbalsta dienestam, Valsts augu aizsardzības dienestam vai Lauksaimniecības datu centram – veikt pārbaudi saimniecībā. Pretējā gadījumā atbalsta iesniegumu noraida. Iesniedzot pieteikumu, potenciālais atbalsta saņēmējs arī tiek informēts, ka tiks veikta viņa datu apstrāde.  Par katru veikto pārbaudi uz vietas kontroles institūcija sagatavo kontroles ziņojumu. Atbalsta pretendentam ir tiesības iepazīties ar kontroles ziņojumu un to papildināt. |
|  |  | **Tieslietu ministrija**  Norādām, ka gadījumā, ja tehnoloģiju izmantošanas kontroles procesā tiek iegūti personas dati un cita informācija lūdzam to norādīt anotācijā, tāpat būtu nepieciešams norādīt kādā gadījumā dati tiek glabāti. | | Ņemts vērā.  Papildināta anotācija. | | Kontroles procesa rezultāta datus iekļauj vienotajā zemkopības nozares informācijas sistēmā. Tos apstrādā, izsniedz, auditē un arhivē atbilstoši Ministru kabineta 2013. gada 26. martā noteikumiem Nr. 161 “Noteikumi par vienoto zemkopības nozares informācijas sistēmu”. |
|  |  | **Tieslietu ministrija**  Saskaņā ar Ministru kabineta 2019. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija Nr. 19) 5.1 punktu projekta anotācijas kopsavilkumā norāda projekta mērķi, risinājumu un projekta spēkā stāšanās laiku (nepārsniedzot 500 zīmes bez atstarpēm). Anotācijas kopsavilkumu neaizpilda Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 73. un 73.1. punktā minētajiem projektiem un projektiem, kuru anotācijas I sadaļas 2. punkts nepārsniedz divas lapaspuses. Tā kā projekta anotācijas I sadaļas 2. punkts pārsniedz divas lapaspuses, lūdzam aizpildīt projekta anotācijas kopsavilkumu, norādot projekta mērķi, risinājumu un projekta spēkā stāšanās laiku. | | Ņemts vērā.  Papildināta anotācija. | | Noteikumu projekta “Grozījumi Ministru kabineta 2004.gada 19.oktobra noteikumos Nr.876 "Lauku atbalsta dienesta nolikums” (turpmāk – noteikumu projekts) mērķis ir aktualizēt tur noteiktos Lauku atbalsts dienesta darbību reglamentējošos jautājumus.  Noteikumu projekts ietver aktuālu Valsts pārvaldes iekārtas likuma 16. panta otrajā daļā noteikto informāciju, tostarp neietverot informāciju, kuru likumdevējs ir deleģējis noteikt tiešās pārvaldes iestādes vadītājam.  Noteikumu projekts stājas spēkā nākamajā dienā pēc noteikumu projekta izsludināšanas. |
|  |  | **Tieslietu ministrija**  Saskaņā ar instrukcijas Nr. 19 20. punktu projekta anotācijas II sadaļas 1.punktā ("Sabiedrības mērķgrupas, kuras tiesiskais regulējums ietekmē vai varētu ietekmēt") norāda visas sabiedrības mērķgrupas, uz kurām attiecināms projekta tiesiskais regulējums tiešā un netiešā veidā, t.i., kuru tiesības, pienākumus, finanses vai iespējas projekts ietekmē vai varētu ietekmēt. Ar sabiedrības mērķgrupu saprot jebkuru fizisku vai juridisku personu grupu (tai skaitā valsts un pašvaldību iestādēs nodarbinātos), kuru skar projektā paredzētais regulējums. Šajā kopsakarā lūdzam projekta anotācijas II sadaļas 1. punktā norādīt visas sabiedrības mērķgrupas, uz kurām attiecināms projekta tiesiskais regulējums. | | Ņemts vērā.  Papildināta anotācija. | | Lauku atbalsts dienesta nodarbinātie, kā arī Lauku atbalsta dienesta sniegto pakalpojuma saņēmēji un pārējās lauku saimniecības, kuru platība pārsniedz 1 hektāru – aptuveni 69 000 juridiskas un fiziskas personas. |
|  | Zemkopības ministrija. | **Tieslietu ministrija**  Lūdzam projekta anotācijas VII sadaļas 1. punktā norādīt visas institūcijas, kas nodrošinās projekta izpildi. | | Ņemts vērā.  Precizēta anotācija. | | Lauku atbalsta dienests. |
|  |  | **Tieslietu ministrija**  Projekta anotācijā ir norādīts, ka Ministru kabineta 2015. gada 10. martā noteikumi Nr.126 “Tiešo maksājumu piešķiršanas kārtība lauksaimniekiem” un Ministru kabineta 2014.gada 30.septembrī noteikumi Nr.599 “Noteikumi par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020.gada plānošanas periodā” paredz, ka atbalsta pretendents nodrošina iespēju kontroles iestādei – Lauku atbalsta dienestam, Valsts augu aizsardzības dienestam vai Lauksaimniecības datu centram – veikt pārbaudi saimniecībā. Pretējā gadījumā atbalsta iesniegumu noraida. Iesniedzot pieteikumu, potenciālais atbalsta saņēmējs arī tiek informēts, ka tiks veikta viņa datu apstrāde. Par katru veikto pārbaudi uz vietas kontroles institūcija sagatavo kontroles ziņojumu. Atbalsta pretendentam ir tiesības iepazīties ar kontroles ziņojumu un to papildināt. Kontroles procesa rezultāta datus iekļauj vienotajā zemkopības nozares informācijas sistēmā. Tos apstrādā, izsniedz, auditē un arhivē atbilstoši Ministru kabineta 2013. gada 26. martā noteikumiem Nr. 161 “Noteikumi par vienoto zemkopības nozares informācijas sistēmu”. No anotācijas izriet, ka dati tiek iegūti tikai Lauku atbalsta dienesta klientiem.  Vēršam uzmanību, ka saskaņā ar Ministru kabineta 2010. gada 13.jūlija noteikumiem Nr. 635 “Kārtība, kādā apseko un nosaka neapstrādātās lauksaimniecībā izmantojamās zemes platību un sniedz informāciju par to” (turpmāk – Noteikumi Nr. 635) Lauku atbalsta dienests bez zemes vienības īpašnieka, tiesiskā valdītāja vai to pārstāvju klātbūtnes veic ikgadēju zemes vienību (kadastru) apsekošanu, lai vizuāli pārbaudītu, vai lauksaimniecībai izmantojamā zeme ir apsaimniekota. Noteikumu Nr. 635 2.punkts nosaka, ka Lauku atbalsta dienests apkopo iegūto informāciju un datus par neapstrādātajām lauksaimniecībai izmantojamām zemes platībām un iesniedz vietējām pašvaldībām nekustamā īpašuma nodokļa papildlikmes aprēķināšanai. Attiecīgi no tiesiskā regulējuma izriet, ka datu apstrāde un noteikumos norādītā tehnoloģiju izmantošana attiecas ne tikai uz Lauku atbalsta dienesta klientiem, bet arī uz to sabiedrības daļu kuru īpašumu apseko kā lauksaimniecībai izmantojamo zemes platību. No anotācijas izriet, ka iesniedzot pieteikumu, potenciālais atbalsta saņēmējs tiek informēts, ka tiks veikta viņa datu apstrāde, kā arī tiek dotas tiesības iepazīties ar kontroles ziņojumu un to papildināt, bet netiek norādīta datu glabāšana attiecībā uz personām, ka nav Lauku atbalsta dienesta klienti. Pašreiz no anotācijas izriet, ka attiecīgais regulējums attieksies tikai uz Lauku atbalsta dienesta klientiem, attiecīgi anotācijā minētas tehnoloģijas būtu izmantojamas tikai attiecībā uz tiem. Ņemot vērā minēto, gadījumā, ja tehnoloģijas tiek izmantotas arī attiecībā uz to sabiedrības daļu, kurai tiek pārbaudīta lauksaimniecībai izmantojamā zeme, bet kuri nav Lauku atbalsta dienesta klienti, anotācijā būtu jānorāda cilvēktiesību izvērtējams arī attiecībā uz tiem. Tāpat arī attiecībā uz iegūtajiem datiem būtu jānorāda, ne tikai, kādā gadījumā tie tiek glabāti klientiem, bet arī tai sabiedrības daļai, kurai tiek pārbaudīta lauksaimniecībai izmantojamā zeme, bet kuri nav Lauku atbalsta dienesta klienti. Šajā kopsakarā lūdzam papildināt anotāciju.  Vienlaikus norādām, ka ņemot vērā minēto, sabiedrības mērķgrupas, kuras tiesiskais regulējums ietekmē vai varētu ietekmēt ir ne tikai Lauku atbalsts dienesta nodarbinātie un Lauku atbalsta dienesta sniegto pakalpojuma saņēmēji – aptuveni 60 000 juridiskas un fiziskas personas, bet arī tā sabiedrības daļa sabiedrības daļa, kurai tiek pārbaudīta lauksaimniecībai izmantojamā zeme, bet kuri nav Lauku atbalsta dienesta klienti. | | Ņemts vērā.  Precizēta anotācija | | Lauku atbalsta dienests ir ieviesis iekšējās procedūras, tehnoloģiskus risinājumus un kontroles līdzekļus, lai saglabātu personas datu drošību, integritāti un konfidencialitāti, tai skaitā, novērstu neatļautu piekļuvi personas datiem. Lauku atbalsta dienests sertificēts atbilstoši starptautiskajiem standartiem *ISO 9001:2015* (kvalitātes vadības pārvaldības sistēma) *ISO 27001:2013* (informācijas drošības pārvaldības sistēma);  Lauku atbalsta dienests aizsargā datu subjekta datus, izmantojot mūsdienu tehnoloģiju iespējas, ņemot vērā pastāvošos privātuma riskus un saprātīgi pieejamos organizatoriskos, finansiālos un tehniskos resursus, tajā skaitā izmantojot datu šifrēšanu, pārraidot datus (SSL šifrēšana) un ugunsmūri.  Saskaņā ar Ministru kabineta 2010. gada 13.jūlija noteikumiem Nr. 635 “Kārtība, kādā apseko un nosaka neapstrādātās lauksaimniecībā izmantojamās zemes platību un sniedz informāciju par to” (turpmāk – noteikumi Nr.635) Lauku atbalsta dienests, vizuāli apseko tās lauksaimniecībā izmantojamās zemes vienības, kuru platība ir lielākapar vienu hektāru.  Apkopoto informāciju par tām zemes vienībām, kas uzskatāmas par neapstrādātu lauksaimniecībā izmantojamo zemi, Lauku atbalsta dienests iesniedz vietējā pašvaldībā, kas, savukārt, šo informāciju izmanto nekustamā īpašuma nodokļa administrēšanas vajadzībām.  Tā kā šīs funkcijas īstenošanai jau no 2015. gada tiek izmantoti satelītattēli, notiekumu projekta izpilde neparedz papildu datu apstrādi.  Izmantojot satelītattēlus, netiek fiksēti nekādi personas dati, piemēram, netiek filmēta persona. |
| Atbildīgā amatpersona | | |  | |
|  | | | (paraksts\*) | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Baiba Vecmane

|  |
| --- |
| (par projektu atbildīgās amatpersonas vārds un uzvārds) |
| Juridiskā departamenta Normatīvo aktu nodaļas vadītāja vietniece |
| (amats) |
| t.: 67027229 |
| (tālruņa un faksa numurs) |
| baiba.vecmane@zm.gov.lv |
| (e-pasta adrese) |